Sukladno Zakonu o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08) i temeljem Sporazuma o međusobnoj suradnji između Federalnog zavoda za zapošljavanje, Ministarstva za pitanja branitelja/boraca HNŽ/K i Službe za zapošljavanje HNŽ-HNK broj:02-1-45-1-3-216-561/1-26 objavljuje se Javni poziv za „Projekt sufinanciranja zapošljavanja i samozapošljavanja djece šehida/poginulih branitelja 2026“ (u daljem tekstu: Projekt)
JAVNI POZIV
[bookmark: _Hlk79740762]za sudjelovanje u „Projektu sufinanciranja zapošljavanja i samozapošljavanja djece šehida/poginulih branitelja 2026“
Za realizaciju Projekta osigurana su financijska sredstva u iznosu od 300.000,00 KM.
Iznos od 150.000,00 KM bit će osiguran od strane Federalnog zavoda za zapošljavanje, a iznos od 150.000,00 KM od Vlade Hercegovačko-neretvanske županije/kantona.
Ukupno planirana finansijska sredstva u iznosu od 300.000,00 KM raspoređuju se na sljedeći način:

a) 270.000,00 KM za sufinanciranje zapošljavanja i 
b) 30.000,00 KM za sufinanciranje samozapošljavanja

Sredstva koja ne budu utrošena na način propisan točkom a) i b), preusmjerit će se tako da se neutrošena sredstva za samozapošljavanje preusmjere na zapošljavanje i obrnuto.
Nositelj realizacije ovog Projekta je Služba za zapošljavanje Hercegovačko-neretvanske županije/kantona (u daljem tekstu: Služba).
· Cilj Projekta
[bookmark: _Hlk518549358][bookmark: _Hlk79740371]Projekt se realizira s ciljem zapošljavanja i samozapošljavanja   nezaposlenih osoba, djece poginulih i nestalih branitelja/šehida koje se nalaze na evidenciji Službe dan prije zaključivanja ugovora o radu s poslodavcem, kao i osoba koje su bile zaposlene po Programima sufinanciranja zapošljavanja djece poginulih branitelja/boraca iz prethodnih godina, ali ne duže od 35 mjeseci.
· Korisnici
Poslodavci
Pravo prijave na Javni poziv imaju pravni subjekti koji imaju registriranu djelatnost na području Federacije BiH, a koji redovito izmiruju obveze po osnovu poreza i doprinosa, te poslodavci koji imaju sa Poreznom upravom Federacije BiH potpisan Sporazum o odgođenom plaćanju duga po osnovu javnih prihoda.
U Projektu ne mogu sudjelovati:
· poslodavci koji su koristili kreditna ili bespovratna sredstva iz poticajnih mjera Federalnog zavoda za zapošljavanje i Službe, a nisu ispoštovali obveze u skladu sa zaključenim ugovorima, odnosno nisu zaposlili predviđen broj radnika  i/ili ne vraćaju redovito dobivena sredstva,
· poslodavci koji ne izmiruju redovito obveze po osnovu poreza i doprinosa,
· poslodavci evidentirani u Registru novčanih kazni zbog duga neplaćenih novčanih kazni i troškova postupka, jer s radnikom nisu zaključili ugovor o radu – rad na crno,
· poslodavcima koji su učestvovali u Programima sufinanciranja zapošljavanja djece poginulih branitelja/boraca iz 2024. i 2025. godine, a prekinuli su radni odnos sa sufinanciranim osobama, neće se sufinancirati zapošljavanje istih osoba. 
Poslodavcu se neće sufinancirati zapošljavanje osoba koje je već zapošljavao, i ne koristeći sredstva iz poticajnih mjera Zavoda/Službe, a koje je otpustio u posljednjih 12 mjeseci prije dana podnošenja prijave na Javni poziv. Također, poslodavcu se neće sufinancirati zapošljavanje osoba koje je već zapošljavao koristeći sredstva iz poticajnih mjera Zavoda/Službe, a koje je otpustio u posljednja 24 mjeseca prije dana podnošenja prijave na Javni poziv. 
Nezaposlene osobe
Korisnici Projekta su nezaposlene osobe, djeca poginulih i nestalih branitelja/boraca prijavljene na evidenciju Službe dan prije zaključivanja ugovora o radu s poslodavcem, osobe koje su zaposlene po Programima sufinanciranja zapošljavanja djece poginulih branitelja/boraca iz prethodnih godina, ali ne duže od 35 mjeseci. U slučaju pokretanja vlastite djelatnosti osobe  koje se nalaze na evidenciji bez obzira na stupanj obrazovanja i starosnu dob prije dana podnošenja prijave na Javni poziv.

· Način sufinanciranja
Služba Poslodavcu mjesečno isplaćuje/refundira iznos neto plaće za radno mjesto koje odgovara stupnju stručnog obrazovanja, i to 900,00 KM za osobe sa završenim dodiplomskim i diplomskim studijem,  i 800,00 KM za osobe sa ostalim stupnjevima obrazovanja. Refundirani iznos se u cjelini odnosi na dio neto plaće sufinancirane osobe, a poslodavac je dužan obezbjediti razliku do minimalne neto plaće te na istu obračunati i platiti obvezne doprinose i poreze.
Nezaposlene osobe, sa kojima se zaključi ugovor o sufinanciranju samozapošljavanja, bez obzira na vrstu djelatnosti/društvo, ostvaruje pravo na poticajna sredstva u iznosu od 900 KM mjesečno na period do dvanaest (12) mjeseci. Ukoliko korisnik u okviru pokrenute djelatnosti/društva, osim sebe zaposli i neku drugu osobu, prijavljenu na evidenciju nezaposlenih iz ciljne skupine, mjesečno će mu se isplaćivati/refundirati sredstva u iznosu od 900 KM mjesečno po osobi za VSS, te iznos od 800 KM po osobi za ostale stupnjeve stručne spreme u trajanju do šest (6) mjeseci. Nezaposlene osobe kojima se odobri sufinansiranje samozapošljavanja mogu zaposliti najviše dvije (2) osobe po ovom Projektu.
· Osnovni kriteriji za bodovanje prijave za sufinanciranje zapošljavanja 
Prednost pri odobravanju poticajnih sredstava po Projektu imaju poslodavci:
· koji zapošljavaju nezaposlene osobe u proizvodnoj djelatnosti,
· koji zapošljavaju veći broj osoba iz ciljne skupine u odnosu na ukupan broj zaposlenih,
· koji zapošljavaju osobe bez oba roditelja,
· koji zapošljavaju osobe koje žive u kućanstvu u kojem su svi članovi nezaposleni,
· poslodavci koji će isplaćivati veću neto plaću od zakonom definirane minimalne neto plaće


· Osnovni kriteriji za bodovanje prijave za sufinanciranje samozapošljavanja
Prednost pri odobravanju poticajnih sredstava po Projektu imaju nezaposlene osobe:
· koje su nezaposlene duže od 12 mjeseci,
· koje su osobe bez oba roditelja,
· koje žive u kućanstvu u kojem su svi članovi nezaposleni.
· Javni poziv 
Javni poziv za sudjelovanje u Projektu se objavljuje dana 21.10.2026. godine, na oglasnim pločama Službe (sve podružnice ) i internet stranici www.szzhnz-k.ba i službenoj web stranici Vlade HNŽ/HNK. Javni poziv ostaje otvoren petnaest (15) dana od dana objavljivanja, nakon čega se vrši ocjena prijava, te se utvrđuje rang lista.
Nepotpune i neblagovremeno pristigle prijave neće se uzeti u razmatranje. 
· Prijava na Javni poziv
Zainteresirani poslodavci i nezaposlene osobe se prijavljuju na Javni poziv popunjavanjem prijava (obrasci P2-1 zapošljavanje i P2-3 - samozapošljavanje) koje su dostupne  na internet stranici Službe www.szzhnz-k.ba ili se mogu preuzeti u prostorijama Službe.
· Obveze poslodavca

Poslodavci su prilikom prijave na Javni poziv dužni dostaviti sljedeću dokumentaciju:

· [bookmark: _Hlk178590879][bookmark: _Hlk146528207]popunjen, potpisan i pečatom ovjeren obrazac P2-1  
· ovjerenu kopiju rješenja o registraciji djelatnosti/društva
· kopiju identifikacijskog broja
· broj računa u poslovnoj banci na koji će se sredstva doznačiti
· uvjerenje o izmirenim obavezama po osnovu poreza i doprinosa, original ili ovjerenu kopiju ne stariju od tri (3) mjeseca
· ovjerenu izjavu o visini neto plaće za sufinanciranu osobu
· dokaz o pripadnosti kategoriji djece šehida/poginulih branitelja (original ili ovjerena kopija uvjerenja ili potvrde)
· dokaz o socijalnom statusu nezaposlene osobe (za dijete bez oba roditelja potrebno je dostaviti smrtne listove, te za osobu u čijem kućanstvu su svi članovi nezaposleni kućnu listu)
Organi uprave i druge institucije koje posluju preko trezora, umjesto Uvjerenja Porezne uprave dostavljaju dokaz da trezorski posluju.
Nezaposlene osobe koje podnose prijavu za samozapošljavanje, dostavljaju:
· [bookmark: _Hlk146544676]Popunjen i potpisan obrazac P2-3 
· [bookmark: _Hlk146541920]dokaz o pripadnosti kategoriji djece šehida/poginulih branitelja (original ili ovjerena kopija uvjerenja ili potvrde)
· dokaz o socijalnom statusu nezaposlene osobe (za dijete bez oba roditelja potrebno je dostaviti smrtne listove, te za osobu u čijem kućanstvu su svi članovi nezaposleni kućnu listu)
· u slučaju zapošljavanja dodatnih osoba iz ciljne skupine dostavlja se: dokaz o pripadnosti kategoriji djece šehida/poginulih branitelja (original ili ovjerena kopija uvjerenja ili potvrde) i za osobu koja se zapošljava.

Nakon što Služba odobri tražena sredstva, nezaposlene osobe koje osnivaju djelatnost u roku od 60 dana od dana prijave na Javni poziv, dostavljaju sljedeću dokumentaciju:

· [bookmark: _Hlk178591102]ovjerenu kopiju rješenja o registraciji djelatnosti/društva
· kopiju uvjerenja o poreznoj registraciji (ID broj)
· ugovore o radu s nezaposlenim osobama koje zapošljava ili s kojima pokreće djelatnost
· broj računa u poslovnoj banci na koji će se sredstva doznačiti


· Način podnošenja prijave na Javni poziv
Poslodavci i nezaposlene osobe koje osnivaju djelatnost dostavljaju popunjenu prijavu sa pratećom dokumentaciju preporučenom poštom ili osobno na adresu:
Služba za zapošljavanje HNŽ-HNK
Kralja Tvrtka 19,
88000 Mostar

Sa naznakom: „Prijava na Javni poziv „Projekt sufinanciranja zapošljavanja i samozapošljavanja djece šehida/poginulih branitelja 2026“-  NE OTVARATI“
Umjesto putem navedene adrese, prijave je moguće dostaviti osobno i u podružnice Službe.
